เล่นกับแฮมสเตอร์นอกกรง เล่นกับแฮมสเตอร์ในกรง
แฮมสเตอร์ของคุณจำเป็นต้องมีช่วงเวลาที่ได้เล่นข้างนอกกรงเป็นประจำทุกวัน เพื่อทำให้เขามีช่วงเวลาที่สนุกสนาน คุณควรแน่ใจว่าพื้นที่สำหรับเล่นของเขามีความปลอดภัย เช่น นำสายไฟฟ้าออกไปหรือซ่อนไว้ เนื่องจากเขาอาจแทะสายไฟฟ้าได้ นอกจากนี้ คุณยังควรกั้นบริเวณที่แฮมสเตอร์สามารถเบียดตัวเข้าไปหรือซ่อนตัวได้เช่นกัน เช่น ข้างใต้เฟอร์นิเจอร์หรือช่องว่างระหว่างเบาะบนโซฟา  หากคุณมีสัตว์เลี้ยงชนิดอื่นด้วย ควรระวังอย่าให้สัตว์เลี้ยงเหล่านั้นเข้ามาในพื้นที่เล่นของแฮมสเตอร์ ห้องน้ำที่สะอาดเป็นพื้นที่ที่เหมาะสมสำหรับให้แฮมสเตอร์เล่น ควรแน่ใจว่าฝารองนั่งชักโครกปิดเรียบร้อย เพื่อไม่ให้เขาพลาดตกลงไปโถส้วม ลูกบอลออกกำลังกายเป็นวิธีที่ดีที่จะทำให้แฮมสเตอร์ของคุณได้ออกกำลังกาย ซึ่งคุณสามารถหาซื้อได้ที่ร้านขายสัตว์เลี้ยงทั่วไปและมีให้เลือกมากมายหลายแบบ เนื่องจากการมองเห็นของแฮมสเตอร์ไม่ค่อยดีนัก จึงควรเลือกใช้ลูกบอลออกกำลังกายที่ทำมาจากพลาสติกใส  หลังจากวางแฮมสเตอร์เบาๆ ลงไปในลูกบอลแล้ว ให้ใช้เทปกาวแปะที่ประตูของลูกบอลไว้ เพื่อไม่ให้ประตูเปิดออกในขณะที่แฮมสเตอร์อยู่ข้างใน  วางลูกบอลบนพื้นที่ที่ปูด้วยพรม ซึ่งจะทำให้ลูกบอลมีแรงลากเพิ่มขึ้น  คอยดูแลแฮมสเตอร์อย่างใกล้ชิดในขณะที่เขาอยู่ในลูกบอล เพื่อไม่ให้เขาวิ่งเข้าไปกระแทกเฟอร์นิเจอร์หรือใกล้บันไดมากเกินไป ไม่ควรปล่อยให้เขาอยู่ในลูกบอลนานเกิน 20 นาที และเตรียมน้ำและอาหารไว้ให้เขาหลังจากนำเขากลับเข้ามาในกรงแล้ว แม้ว่าคุณจะพยายามกั้นพื้นที่ให้ปลอดภัยและคอยเฝ้าดูแฮมสเตอร์อย่างใกล้ชิดแล้ว แต่เขาอาจยังคงหาทางหนีและซ่อนได้ หากคุณหาเขาไม่เจอหลังหมดเวลาเล่นแล้ว ให้ลองหาในบริเวณที่เขาน่าจะซ่อนตัวได้มากที่สุด เช่น ข้างหลังหรือข้างใต้เฟอร์นิเจอร์ ช่องว่างระหว่างเบาะที่นั่ง ข้างในลิ้นชักหรือกล่อง เป็นต้น หากคุณยังไม่เจอเขาหลังจากค้นหาดูทุกที่แล้ว ให้ลองวางอาหารใกล้ๆ หรือในกรงเพื่อล่อให้เขากลับเข้ามาในกรง วงล้อออกกำลังกายเป็นอุปกรณ์สำคัญในการออกกำลังกายของแฮมสเตอร์ วงล้อออกกำลังกายแบบซี่ลวดจะทำให้แฮมสเตอร์ได้รับบาดเจ็บที่อุ้งเท้าได้ จึงควรเลือกวงล้อออกกำลังกายแบบทึบแทน และควรมองหาแบบที่สามารถยึดติดกับด้านใดด้านหนึ่งของกรงได้  วงล้อออกกำลังกายควรมีขนาดใหญ่เพียงพอ (มีเส้นผ่านศูนย์กลางอย่างน้อย 12 นิ้ว) เพื่อป้องกันไม่ให้หลังของแฮมสเตอร์โค้งงอในขณะที่เขากำลังวิ่งบนวงล้อ  ฟังเสียงของวงล้อในขณะที่เขากำลังวิ่ง หากมีเสียงดังรบกวน อาจนำกรงแฮมสเตอร์ไปไว้นอกห้องนอนแทน เนื่องจากแฮมสเตอร์เป็นสัตว์กลางคืน ดังนั้นเขาจึงมักวิ่งไปรอบๆ กรงในเวลากลางคืน
เตรียมพื้นที่ที่ปลอดภัยสำหรับแฮมสเตอร์. เตรียมลูกบอลออกกำลังกายให้เขา. มองหาแฮมสเตอร์ของคุณหากเขาวิ่งหนีไป. วางวงล้อออกกำลังกายไว้ในกรง.
https://www.wikihow.com/Play-With-a-Hamster https://www.wikihow.com/Play-With-a-Hamster
Playing With Your Hamster Outside of His Cage Playing With Your Hamster Inside of His Cage